## **KÚPNA ZMLUVA**

uzavretá podľa § 409 a nasl. zák. č. 513/1991 Zb. Obchodný zákonník v znení neskorších predpisov

**Článok 1**

**Zmluvné strany**

**1.1 Kupujúci**: **Obec Trnovec nad Váhom**

Sídlo : Obecný úrad v Trnovci nad Váhom

 925 71 Trnovec nad Váhom č. 587

IČO: 00306240

zastúpený: Mgr. Oliver Berecz, starosta obce

DIČ: 2021024071

osoby oprávnené rokovať:

vo veciach zmluvných: Mgr. Oliver Berecz

vo veciach technických: Mgr. Nikoleta Vargová

telefón, e-mail: +421 31 7781 496, starosta@trnovecnadvahom.sk

Bankové spojenie: VÚB a.s.

**IBAN:**  SK11 0200 0000 0000 1822 0132

**1.2 Predávajúci**: [názov obchodnej spoločnosti]

 [sídlo obchodnej spoločnosti]

zapísaný: v Obchodnom registri Okresného súdu [...]

 oddiel: [...], vložka č. [...]

konajúci: [meno], [funkcia]

 [meno], [funkcia]

IČO: [...]

DIČ: [...]

IČ DPH: [...]

Bankové spojenie: [banka]

číslo účtu: [...]

Osoby oprávnené rokovať vo veciach

- technických: [meno], [funkcia]

- zmluvných: [meno], [funkcia]

**Článok 2**

**Podklad pre uzavretie Zmluvy**

2.1 Podkladom pre uzavretie tejto Zmluvy je výsledok verejného obstarávania zadávania zákazky postupom podľa § 117 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v súlade s metodickým pokynom CKO č.14.

**Článok 3**

**Predmet Zmluvy**

3.1 Predávajúci sa zaväzuje počas trvania tejto Zmluvy dodať Kupujúcemu tovar **„Didaktické pomôcky“** pre modernizáciu biologickej/chemickej učebne v Základnej škole v obci Trnovec nad Váhomšpecifikovaný v **Prílohe č. 1** tejto Zmluvy (ďalej len „**Tovar**“), vrátane inštalácie, odskúšania, uvedenia do prevádzky a zaškolenia osôb a previesť na Kupujúceho vlastnícke právo k Tovaru.

3.2 Kupujúci sa zaväzuje objednaný Tovar za podmienok dohodnutých v tejto Zmluve prevziať a zaplatiť zaň Predávajúcemu cenu podľa článku 4 tejto Zmluvy.

3.3 V prípade, ak bude na riadne užívanie predmetu Zmluvy nevyhnutné akékoľvek právo duševného vlastníctva Predávajúceho alebo tretej osoby, Predávajúci zabezpečí, že Kupujúci nadobudnutím vlastníctva k predmetu Zmluvy získa aj všetky oprávnenia a licencie na takéto práva a odplata za používanie týchto práv bude zahrnutá v cene predmetu zmluvy.

**Článok 4**

**Cena a platobné podmienky**

* 1. Cena Tovaru je stanovená dohodou zmluvných strán podľa § 3 zákona č. 18/1996 Z. z. o cenách v znení neskorších predpisov v súlade s priloženou Kalkuláciou Tovaru, ktorá tvorí neoddeliteľnú súčasť tejto zmluvy ako jej Príloha č.2.
	2. Cena za predmet tejto Zmluvy v rozsahu podľa článku 3 je Zmluvnými stranami dohodnutá ako cena maximálna vo výške [x] EUR s DPH (slovom: [x] EUR s DPH), (ďalej len „**Cena**“), z toho DPH je vo výške [x] EUR.
	3. V Cene sú zahrnuté všetky ostatné náklady súvisiace s dodaním Tovaru, vrátane dopravy, inštalácie, odskúšania, uvedenia do prevádzky a zaškolenia osôb.
	4. Dodávka Tovaru bude financovaná z Integrovaného regionálneho operačného programu, kód výzvy : IROP-PO2-SC222-2016-13, ITMS kód projektu : 302021K119 a z vlastných zdrojov Kupujúceho. Preddavky sa neposkytujú.
	5. Predávajúci je povinný vystaviť faktúru za dodaný Tovar najneskôr do pätnástich (15) dní od prevzatia Tovaru Kupujúcim. Faktúra musí obsahovať okrem povinných náležitostí aj názov a ITMS kód projektu. V prípade, že doručená faktúra nebude vystavená správne, je Kupujúci oprávnený predmetnú faktúru vrátiť. Predávajúci je povinný vystaviť novú faktúru a doručiť ju Kupujúcemu s uvedením novej lehoty splatnosti. Predávajúci je povinný priložiť k faktúre za Tovar dodací list potvrdený Kupujúcim.
	6. Dátum splatnosti faktúry je 30 dní odo dňa doručenia faktúry Kupujúcemu.

**Článok 5**

**Práva a povinnosti Zmluvných strán**

5.1 Predávajúci sa zaväzuje, že dodaný Tovar bude spĺňať akosť špecifikovanú **v Prílohe č. 1** tejto Zmluvy.

5.2 Miesto dodania Tovaru je : Základná škola s materskou školou, 925 71 Trnovec nad Váhom č. 302

5.3 Predávajúci je povinný dodať Tovar vrátane inštalácie, odskúšania, uvedenia do prevádzky, a zaškolenia osôb do 30 dní od písomného uplatnenia výzvy Kupujúceho.

5.4 Predávajúci je povinný odovzdať Kupujúcemu spolu s Tovarom dodací list a všetky doklady (vyhlásenia o zhode, návod na obsluhu, záručný list, inštalačný protokol), ktoré sú potrebné na prevzatie Tovaru.

* 1. Kupujúci potvrdí dodanie a prevzatie Tovaru na dodacom liste.

**Článok 6**

**Záručná doba a zodpovednosť za vady**

6.1 Predávajúci zodpovedá za to, že predmet tejto zmluvy je zhotovený podľa technickej špecifikácie a podmienok tejto Zmluvy a že počas záručnej lehoty bude mať predmet Zmluvy vlastnosti dohodnuté v tejto Zmluve.

6.2 Predávajúci zodpovedá za vady, ktoré predmet Zmluvy má v čase jeho odovzdania Kupujúcemu. Po odovzdaní predmetu Zmluvy Predávajúci nezodpovedá za vady, ktoré spôsobil Kupujúci porušením návodu na obsluhu.

6.3 Záručná lehota na predmet Zmluvy je 24 mesiacov a začína plynúť odo dňa odovzdania predmetu Zmluvy Kupujúcemu, od inštalácie Tovaru resp. uvedenia Tovaru do prevádzky.

6.4 V čase trvania záručnej doby má Kupujúci nárok na bezplatné odstránenie vady. Za vadu sa nepovažuje chyba, ktorá sa vyskytla v dôsledku neprimeraného užívania, úmyselného poškodenia alebo v dôsledku chyby v technickej špecifikácií predmetu Zmluvy.

6.5 Nárok na bezplatné odstránenie vady si Kupujúci uplatní bezodkladne po zistení tejto vady písomnou formou u Predávajúceho.

6.6 Predávajúci sa zaväzuje začať s odstraňovaním prípadných vád predmetu zmluvy v zmysle bodu 2. tohto článku Zmluvy do 24 hodín alebo podľa vzájomnej dohody.

6.7 Zmluvné strany sa dohodli, že po dobu certifikácie platby zo strany príslušných riadiacich a kontrolných orgánov, nebude v prípade omeškania Kupujúceho s úhradou takejto faktúry mať Predávajúci nárok na úhradu úrokov z omeškania. Za okolnosti vylučujúce  zodpovednosť sa považuje tiež konanie, respektíve nekonanie a omeškanie príslušného riadiaceho orgánu, sprostredkovateľského orgánu pod riadiacim orgánom, orgánov kontroly a auditu podľa Európskej komisie a iných orgánov riadenia a kontroly poskytovania financovania prostredníctvom fondov EÚ, ktoré má za následok omeškanie platieb zo strany Kupujúceho Predávajúcemu.

**Článok 7**

**Záverečné ustanovenia**

7.1 Zmluva sa uzatvára na dobu určitú, najneskôr do 31.12.2020 a nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej prvého zverejnenia podľa § 47a ods.1 Občianskeho zákonníka a § 5a zákona 211/2000 Z.z. o slobodnom prístupe k informáciám.

7.2 Nakoľko Kupujúci je povinnou osobou v zmysle zákona č. 211/2000 Z. z. o slobodnom prístupe k informáciám v platnom znení (ďalej len zákon o slobodnom prístupe k informáciám), Zmluvné strany sú oboznámené s tým, že informácie o Zmluve budú zverejnené spôsobom uvedeným v ust. § 5a ods. 3 zákona o slobodnom prístupe k informáciám.

7.3 Táto zmluva stráca platnosť  neschválením procesu verejného obstarávania zákazky zo strany poskytovateľa nenávratného finančného príspevku alebo jeho kontrolných orgánov t. z. kontrola verejného obstarávania zo strany riadiaceho alebo kontrolného orgánu poskytovateľa nenávratného finančného príspevku konštatuje, že výdavky vzniknuté v procese verejného obstarávania nebudú pripustené na financovanie alebo Kupujúci predloží žiadosť o späťvzatie dokumentácie predloženej na kontrolu procesu verejného obstarávania z dôvodu ak nie je možné doplnenie alebo vysvetlenie nezrovnalostí zistených kontrolou. O tejto skutočnosti je Kupujúci povinný upovedomiť Predávajúceho bez zbytočného odkladu.

7.4 Predávajúci je povinný poskytnúť súčinnosť pri vykonávaní finančnej kontroly, strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku (ďalej len NFP), ktorú má Kupujúci uzatvorenú s Poskytovateľom NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnenými osobami Poskytovateľa NFP na vykonanie auditu/kontroly sú najmä :

- Poskytovateľ NFP a ním poverené osoby,

- Najvyšší kontrolný úrad SR, Úrad vládneho auditu so sídlom vo Zvolene, Certifikačný

 orgán a ním poverené osoby,

- Orgán auditu, jeho spolupracujúce orgány a nimi poverené osoby,

- splnomocnení zástupcovia Európskej komisie a Európskeho dvora auditórov,

- Osoby prizvané vyššie uvedenými orgánmi v súlade s príslušnými právnymi

 predpismi SR a EÚ.

* 1. Práva a povinnosti zmluvných strán, ktoré nie sú upravené v tejto Zmluve riadia sa ustanoveniami Obchodného zákonníka a ustanoveniami ostatných všeobecne záväzných právnych predpisov platných na území SR.

7.6 Z dôvodu zákonných obmedzení na strane Kupujúceho, dodatkom k zmluve nie je možné dohodnúť zmenu predmetu plnenia podľa druhu Tovaru, ktorý bol hodnotený verejným obstarávateľom v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

7.7 Neoddeliteľnou súčasťou tejto Zmluvy je:

 Príloha č. 1 – Špecifikácia Tovaru

 Príloha č. 2 – Kalkulácia Tovaru

 Príloha č. 3 – Zoznam subdodávateľov (ak sa uplatňuje)

7.8 Túto Zmluvu je možné meniť alebo dopĺňať len písomne formou dodatkov k tejto Zmluve.

7.9 Zmena tejto zmluvy nesmie byť v rozpore so súťažnými podmienkami a s ponukou predloženou Predávajúcim.

7.10 Táto Zmluva je vypracovaná v štyroch (4) rovnopisoch, z ktorých každá zo Zmluvných strán dostane dva (2) rovnopisy.

V Trnovci nad Váhom, dňa ........................ V ............................dňa ............................

V mene Kupujúceho : V mene Predávajúceho :

................................................................... ...................................................................

Mgr. Oliver Berecz, starosta obce meno a priezvisko, funkcia